Document ID: 31992R3910

NEUVOSTON ASETUS (ETY) N:o 3910/92,
annettu 30 päivänä joulukuuta 1992,
asetuksen (ETY) N:o 1471/88 muuttamisesta Kiinan kansantasavallasta peräisin olevien muuhun käyttötarkoitukseen kuin ihmisravinnoksi tarkoitettujen makeiden bataattien tuonnin osalta vuosina 1993 1995
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
sekä katsoo, että
tiettyihin käyttötarkoituksiin tarkoitettujen makeiden bataattien ja maniokkitärkkelyksen tuonnissa sovellettavasta järjestelmästä 16 päivänä toukokuuta 1988 annetussa neuvoston asetuksessa (ETY) N:o 1471/88(1) avataan Kiinan kansantasavallan hyväksi vuosiksi 1991 ja 1992 vuotuinen tulliton tariffikiintiö CN-koodiin 0714 20 90 kuuluvien, muuhun käyttötarkoitukseen kuin ihmisravinnoksi tarkoitettujen makeiden bataattien yhteisöön tuontia varten,
Euroopan talousyhteisön ja Kiinan kansantasavallan kaupallista ja taloudellista yhteistyötä koskevan sopimuksen(2) 6 artiklan mukaisesti on käyty neuvotteluja CN-koodiin 0714 20 90 kuuluvien makeiden bataattien yhteisöön tuonnista; näiden neuvotteluiden perusteella on päädytty kumpaakin sopimuspuolta tyydyttävään ratkaisuun, johon kuuluu toisaalta Kiinan viennin rajoittaminen kokonaismäärältään 1 800 000 tonniin makeita bataatteja vuosien 1993 ja 1995 välisenä aikana ja toisaalta näiden määrien yhteisöön tuonnin salliminen tiettyä joustavuutta osoittavan järjestelmän osana, ja
asetuksessa (ETY) N:o 1471/88 säädetyn järjestelyn tulokset olisi yhdistettävä,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1471/88 2 artikla seuraavasti:
" 2 artikla
Avataan autonominen tulliton tariffikiintiö CN-koodiin 0714 20 90 kuuluvien, Kiinan kansantasavallasta peräisin olevien ja muuhun käyttötarkoitukseen kuin ihmisravinnoksi tarkoitettujen makeiden bataattien yhteisöön tuontia varten.
Tämä kiintiö on enintään 1 800 000 tonnia, joka voidaan tuoda 1 päivän tammikuuta 1993 ja 31 päivän joulukuuta 1995 välisenä aikana seuraavasti:
- ajanjakson kunkin vuoden aikana tuotava määrä ei saa olla yli 630 000 tonnia,
- lisäksi vuonna 1995 tuotava määrä ei missään tapauksessa saa johtaa 1 päivän tammikuuta 1993 ja 31 päivän joulukuuta 1995 väliseksi ajaksi hyväksytyn 1 800 000 tonnin enimmäismäärän ylittymiseen."
2 artikla
Tämä asetus tulee voimaan 1 päivänä tammikuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä joulukuuta 1992.

Labels: 3
17
18